На основу чл. 3. и 12. Закона о систему јавних служби („Службени гласник Републике Српске“ бр. 68/07, 109/12 и 44/16), члана 39. став (2) тачка 34) Закона о локалној самоуправи („Службени гласник Републике Српске“ бр. 97/16, 36/19 и 61/21), те чл. 36. и 87. Статута града Градишка („Службени гласник града Градишка“, бр. 4/17 и 5/19), Скупштина града Градишка на сједници одржаној дана 18.4.2022. године доноси:

**О Д Л У К У**

**о организовању Јавне установе**

**„Културни центар“ п.о. Градишка**

Члан 1.

Овом Одлуком организује се Јавна установа „Културни центар“ п.о. Градишка, (у даљем тексту: Установа) која је основана ради остваривања општег интереса којим се обезбјеђује остваривање права и дужности правних и физичких лица и остваривање другог законом утврђеног интереса у области културе.

Члан 2.

(1) Назив установе је:

Јавна установа „Културни центар“ п.о. Градишка

(2) Скраћени назив установе је:

ЈУ „Културни центар“ п.о. Градишка.

(3) Сједиште установе је у Градишци, Улица Младена Стојановића 1.

Члан 3.

Установа има својство правног лица које стиче уписом у судски регистар.

Члан 4.

(1) У правном саобраћају са трећим лицима Установа иступа у своје име и за свој рачун.

(2) За обавезе у правном саобраћају Установа одговара без ограничења свим средствима којима располаже, потпуна одговорност.

(3) Оснивач за обавезе Установе у правном саобраћају одговара до висине оснивачког улога.

(4) Оснивач је обезбједио средства за почетак рада Установе, у новчаном износу од 2.000,00 конвертибилних марака.

Члан 5.

Директор представља и заступа Установу, без ограничења.

Члан 6.

(1) Дјелатности Културног центра су:

* 18.12 Oстало штампање
* 18.13 Услуге припреме за штампу и објављивање
* 18.20 Умножавање (репродукција) снимљених записа
* 32.20 Производња музичких инструмената
* 47.11 Трговина на мало у неспецијализованим продавницама претежно прехрамбеним производима, пићима и дуванским производима
* 47.19 Остала трговина на мало у неспецијализованим продавницама
* 47.61 Трговина на мало књигама у специјализованим продавницама;
* 47.62 Трговина на мало новинама, папиром и писаћим прибором у специјализованим продавницама.;
* 47.63 Трговина на мало музичким и видео-записима у специјализованим продавницама;
* 47.78 Остала трговина на мало новом робом у специјализованим продавницама;
* 56.30 Дјелатности припреме и послуживања пића
* 58.11 Издавање књига;
* 58.14 Издавање часописа и периодичних публикација;
* 58.19 Остала издавачка дјелатност;
* 59.11 Производња филмова, видео-филмова и телевизијског програма;
* 59.12 Дјелатности које слиједе након производње филмова, видео-филмова и телевизијског програма;
* 59.13 Дистрибуција филмова, видео-филмова и телевизијског програма;
* 59.14 Дјелатности приказивања филмова;
* 59.20 Дјелатности снимања звучних записа и издавање музичких записа;
* 63.99. Остале информационе услужне дјелатности,
* 68.20 Изнајмљивање и пословање сопственим некретнинама или некретнинама узетим у закуп (лизинг);
* 70.21 Односи с јавношћу и дјелатности саопштавања;
* 70.22 Савјетовање које се односи на пословање и остало управљање;
* 74.10 Специјализоване дизајнерске дјелатности;
* 74.20 Фотографске дјелатности;
* 77.39 Изнајмљивање и давање у закуп (лизинг) осталих машина опреме и материјалних добара д.н.
* 77.40 Давање у закуп (лизинг) права на употребу интелектуалне својине и сличних производа, осим радова који су заштићени ауторским правом;
* 82.30 Организација састанака и пословних сајмова
* 85.52 Образовање у области културе;
* 90.01 Извођачка умјетност;
* 90.02 Помоћне дјелатности у извођачкој умјетности;
* 90.03 умјетничко стваралаштво
* 90.04 Рад умјетничких објеката
* 91.01 Дјелатности библиотека и архива;
* 91.02 Дјелатности музеја;
* 94.99 Дјелатности осталих организација на бази учлањења, д.н.

(2) Установа може обављати и друге, помоћне дјелатности које служе дјелатностима које су уписане у судски регистар, а које потпомажу обављање тих дјелатности повремено и у мањем обиму.

(3) Промјена дјелатности може се извршити само уз сагласност Оснивача.

Члан 7.

(1) Средства Установе чине досадашња материјална и нематеријална улагања Оснивача, као и средства обезбјеђена у току досадашњег рада Установе.

(2) Средства за рад обезбјеђују се из прихода по основу:

1. буџета града,
2. донација, спонзорства, поклона и прилога физичких и правних лица,
3. остварених програма,
4. изнајмљивања сала,
5. одржаних секција,
6. посредовање у реализацији програмских активности,
7. изнајмљивање, дистрибуција и приказивање филмова,
8. изнајмљивања пословних простора,
9. међународних пројекта у области културе,
10. других извора у складу са законом.

Члан 8.

У циљу обављања дјелатности због које је Установа организована Оснивач има сљедећа права и дужности:

1. у оквиру својих могућности обезбјеђује средства и прописане услове за рад Установе;
2. именује и разрјешава органе управљања и руковођења;
3. даје сагласност на годишњи програм рада и финансијски план;
4. даје сагласност на статут;
5. даје сагласност на акт о организацији и систематизацији радних мјеста;
6. тражи квалитетно и стручно обављање послова у складу са законом.

Члан 9.

(1) Установа се обавезује да ће послове из своје надлежности и дјелатности обављати благовремено и квалитетно у складу са законом и одредбама закључених уговора.

(2) Установа ће најмање једном годишње подносити Оснивачу извјештај о свом раду, а на његов захтјев и више пута.

Члан 10.

Органи Установе су: Управни одбор и директор.

Члан 11.

(1) Управни одбор именује и разрјешава Оснивач на приједлог Градоначелника након спроведеног поступка јавне конкуренције, на период од четири године.

(2) Управни одбор има три члана који нису запослени у Установи.

Члан 12.

Управни одбор:

1. доноси Статут Установе,
2. одлучује о пословању,
3. разматра и усваја извјештај о пословању и годишњи обрачун,
4. доноси програм рада и финансијски план,
5. одлучује о коришћењу средстава, у складу са законом и Статутом и
6. врши друге послове утврђене законом, Статутом и овом Одлуком.

Члан 13.

(1) Директора Установе именује и разрјешава Оснивач, на период од четири године уз претходно спроведени поступак јавне конкуренције.

(2) До именовања директора Установе његове послове ће обављати и његова овлаштења вршити в.д. директора којег Оснивач именује посебним рјешењем.

Члан 14.

Директор Установе:

1. руководи Установом,
2. представља и заступа Установу,
3. одговара за законитост рада Установе,
4. доноси акт о организацији и систематизацији радних мјеста у Установи,
5. обавља и дрге послове у складу са законом, Статутом и овом Одлуком.

Члан 15.

(1) Надзор над законитошћу рада Установе врши ресорно министарство.

(2) Инспекцијски надзор над примјеном овог акта врши Републичка управа за инспекцијске послове путем надлежних инспектора и надлежних инспектора у саставу Градске управе.

Члан 16.

Установа ће у року од 60 дана од дана доношења ове одлуке извршити усклађивање Статута и других општих аката са овом Одлуком.

Члан 17.

Ступањем на снагу ове одлуке престаје да важи Одлука о организовању и промјени досадашњег назива Установе Дом културе „Вељко Чубриловић“ Градишка у Јавну установу „Културни центар“ Градишка („Службени гласник општине Градишка“ број: 5/08, 6/08, 9/11 и 4/13).

Члан 18.

Ова Одлука ступа на снагу осмог дана од дана објављивања у „Службеном гласнику града Градишка“.

Број: 01-022-87/22

Датум: 18.4.2022. године

Градишка

 ПРЕДСЈЕДНИК

 СКУПШТИНЕ ГРАДА

 Миленко Павловић